Document ID: 31987D0505

31987D0505
L 289/32
SLUŽBENI LIST EUROPSKE UNIJE
13.07.1987.
ODLUKA VIJEĆA
od 13. srpnja 1987.
o sklapanju Sporazuma u obliku razmjene pisama, kojim se izmjenjuje Sporazum između Europske ekonomske zajednice i Švicarske Konfederacije u pogledu određenih sireva
(87/505/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir preporuku Komisije,
budući da se Sporazumom između Europske ekonomske zajednice i Švicarske Konfederacije u pogledu određenih sireva o kojemu se pregovaralo sukladno članku XXVIII. Općeg sporazuma o carinama i trgovini (GATT) i koji je Vijeće odobrilo Odlukom 69/352/EEZ (1) utvrđuju, između ostalog, ograničenja težine za cijele dotične sireve; budući da je tijekom bilateralnih savjetovanja odlučeno da je, s obzirom na iskustvo, preporučljivo izmijeniti ograničenja težine za sir Sbrinz, budući da su se pokazala previše restriktivnim;
budući da treba odobriti Sporazum u obliku razmjene pisama kojim se izmjenjuje gore navedeni Sporazum,
ODLUČILO JE:
Članak 1.
Ovim se u ime Zajednice odobrava Sporazum u obliku razmjene pisama kojim se izmjenjuje Sporazum između Europske ekonomske zajednice i Švicarske Konfederacije za određene vrste sira.
Tekst Sporazuma priložen je ovoj Odluci.
Članak 2.
Ovim se ovlašćuje predsjednik Vijeća odrediti osobu ovlaštenu za potpisivanje Sporazuma kojim se obvezuje Zajednica.
Sastavljeno u Bruxellesu 13. srpnja 1987.

Labels: 3
18
17